  Майя Бывальцева Удмуртиысь гурт возёсъя но сиён-юонъя министрлэсь ужзэ быдэсъясь Александр Прохоров интыужысьтыз кошкиз. Со сярысь ивортонэз «Удмуртия» агентстволы зэматӥз элькун тӧролэн но кивалтэтлэн пресс-службазылэн кивалтӥсез Екатерина Волкова. Бен, Прохоров ас мылкыд каремезъя куриськон гожтӥз, Александр Владимирович (Бречалов, Удмуртилэн тӧроез - ред.) сое кутӥз Екатерина Волкова, Удмуртилэн тӧроезлэн пресс-секретарезТодэ вайытом, Александр Прохоров Удмуртиысь гурт возёсъя но сиён-юонъя министерствоен 2015-тӥ арысь гудырикошконысен кивалтӥз. ВАТСАН Прохоров Александр Аркадьевич.  Вордӥськиз Шаркан ёросысь Гондырвай гуртын 1955-тӥ арын 24-тӥ толшоре. Дышетскемез вылӥ. 1980-тӥ арын Ижкарысь гурт возёсъя институтэз «Механизация сельского хозяйства» ӧнеръя йылпумъяз, 1988-тӥ арын — Свердловскысь вылӥ партийной школаез.  1972–1973 аръёсы — Шаркан ёросысь Пушкин нимо колхозын рядовой; 1973–1975 аръёсы — Совето Армиын служба нуиз; 1975–1980 аръёсы — Ижкарысь гурт возёсъя институтын дышетскиз; 1980–1981 аръёсы — Балтач (Нижние Кивары) гуртысь шоръёзо школаын машиноведениея дышетӥсь; 1981–1986 аръёсы — ВЛКСМ-лэн Шаркан ёросъя комитетаз радъясь ёзэтлэн кивалтӥсез, нырысетӥ секретарез; 1986–1988 аръёсы — Свердловскысь вылӥ партийной школалэн очной ёзэтаз кылзӥсь; 1988–1989 аръёсы — «Путь Ленина» газетлэн редакторезлэсь ужзэ быдэсъясь, редактор; 1989–1990 аръёсы — КПСС-лэн Шаркан ёросъя комитетэзлэн секретарез; 1990–1990 аръёсы — КПСС-лэн Шаркан ёросъя комитетэзлэн кыкетӥ секретарез; 1990–1991 аръёсы — КПСС-лэн Шаркан ёросъя комитетэзлэн нырысетӥ секретарез; 1991–1998 аръёсы — Шаркан ёросысь «Идеал» фирмалэн кивалтӥсезлэн воштӥсез; 1998–2003 аръёсы — Шаркан ёрос администрацилэн тӧроез; 2003–2006 аръёсы — «Шаркан ёрос» муниципал кылдытэтлэн администрациезлэн тӧроез; 2006–2015 аръёсы — «Шаркан ёрос» муниципал кылдытэтлэн тӧроез; 2015–2017 аръёсы — Удмуртиысь гурт возёсъя но сиён-юонъя министр; 2017-тӥ арын оштолэзьысен шуркынмонозь — Удмуртиысь гурт возёсъя но сиён-юонъя министрлэсь ужзэ быдэсъясь. Тегъёс: Ижкар Удмуртия гурт кивалтэт АлександрПрохоров гуртвозёсъяминистерство АлександрБречалов  